jkorsvik/nowiki_second_scrape_merged huggingface dataset:
Geir Hamnes

Geir Hamnes (født 3. april 1954 i Oslo) er ansvarlig arrangør av Frøken Norge-konkurransen siden 1986. Her ble Norges kandidater til Miss World- og Miss Universe konkurransen kåret, de to ledende konkurransene i denne genre i verden. Etter 25 år som arrangør av Frøken Norge valgte Hamnes i 2011 å legge ned konkurransen som blant annet gjorde to kvinner godt kjent; Mona Grudt, som i 1990 ble kåret til vinner av Miss Universe og Kathrine Sørland, som i 2002 ble nummer 4 i Miss World.
Han startet sin yrkeskarriere i musikkbransjen. 25 år gammel ble han ansatt som norsk sjef for Bert Karlssons selskap Mariann Grammofon.  Knapt tre år senere gikk han til samme stilling i Grammofon Elektra, forløperen til det som i dag er Sony Music.
I 1983 begynte Geir Hamnes som freelancer i NRK P1.  Her var han aktiv frem til 1989 med flere hundre radioprogrammer.  Etter tiden i NRK ble TV hans nye arena. Først for TVNorge, før han i 1990 var freelancer for svenske TV4 i de to årene kanalen hadde en svensk/norsk profil. På tidlig 1990-tallet ledet han også programmer for TV3 og TV 2, i deres første år.
I 1984 hoppet Geir Hamnes av musikkbransjen for å starte egen virksomhet i underholdningsbransjen.  Formidling av show og artister skulle bli hans nye virke, noe han nå jobber med.  Fra 1997, da han etablerte selskapet Best Company, jobbet han med Frøken Norge parallelt med produksjoner til event markedet og management og booking av artister og foredragsholdere.  
Senere er hans aktiviteter lagt til selskapet Artist & Event.


== Diskografi ==
Nett Records: Svensktoppen (1973)
Arve Opsahl & Carl-Gustaf Lindstedt: Vitsekrigen (1979)
Bente Lind: Mot vinden/Sangen skal klinge (1982)
Bente Lind: Da lyser en sol (1982)
Rita Engebretsen: Rita (1983)
Four Jets: Jeg liker det/Papirklipp (1984)
Tylden & co: 30 år med Norsktoppen (2003)
Paal Flaata, Vidar Busk & Stephen Ackles: En storslått hyllest til Elvis! (2016)
Kathrin Lang

Kathrin Cornelia Lang (tidligere Hitzer, født 3. september 1986 i Balingen) er en tysk tidligere skiskytter.
Hun vant to individuelle renn i verdenscupen, 8. mars 2008 vant hun sitt første renn, jaktstarten i Khanty-Mansijsk i Russland. Dagen etter gikk hun også til topps i fellesstartrennet. Hun la opp etter 2013/14-sesongen etter at hun ikke ble tatt ut til det tyske landslaget.


== Referanser ==


== Eksterne lenker ==
(en) Kathrin Hitzer – FIS (langrenn) 
(en) Kathrin Hitzer – IBU 
(en) Kathrin Hitzer – biathlon.com.ua
Scary Monsters (and Super Creeps)

Scary Monsters (and Super Creeps) er et David Bowie-album fra 1980.  Dette var Bowies siste studioalbum på RCA Records.  Det var også det første siden Berlin-trilogien Low, "Heroes" og Lodger.


== Sporliste ==
Alle sangene er skrevet av David Bowie unntatt der annet er angitt.

«It's No Game (No. 1)» – 4:15
«Up the Hill Backwards» – 3:13
«Scary Monsters (and Super Creeps)»   – 5:10
«Ashes to Ashes»  – 4:23
«Fashion» – 4:46
«Teenage Wildlife» – 6:51
«Scream Like a Baby» – 3:35
«Kingdom Come» (Tom Verlaine)– 3:42
«Because You're Young»  – 4:51
«It's No Game (No. 2)» – 4:22


== Singler ==
I forkant av albumet ble «Ashes to Ashes» gitt ut som singel i august sammen med en ny versjon av «Space Oddity» (1969) i USA. «Ashes to Ashes» var fortsettelsen på historien om Major Tom som Bowie fikk sitt gjennombrudd med i 1969. I Storbritannia ble den gitt ut med «Move On» fra Lodger som B-side, mens den i Tyskland hadde «Alabama Song» av Bertolt Brecht som B-side. I oktober ble singelen «Fashion» gitt ut med «Scream Like A Baby» som B-side på US/UK utgaven. I Japan ble den gitt ut med «It’s No Game (Part 1)» som B-side. Etter albumutgivelsen ble «Scary Monsters (And Super Creeps)»/«Because You're Young» utgitt som singel i januar 1981, og i mars samme år kom også «Up The Hill Backwards»/«Crystal Japan» på singel.


== Andre utgivelser ==
Albumet har blitt gitt ut på CD fire ganger. Den første ble utgitt av RCA i 1984. I 1992 ble det utgitt på Rycodisc, med disse fire bonussporene:

«Space Oddity» (gjeninnspilt singel B-side fra 1979) – 4:47
«Panic in Detroit» (gjeninnspilt versjon 1979, tidligere ikke utgitt) – 3:00
«Crystal Japan» (japansk singel A-side 1979) – 3:08
«Alabama Song» (Bertolt Brecht, Kurt Weill) (britisk singel A-side 1979) – 3:51I 1999 kom EMI med en digitalt remastret utgave, og Emi utga i 2003 også en Super Audio CD-utgave.


== Musikere ==
David Bowie – vokalist, keyboard
Dennis Davis – trommer, perkusjon
George Murray – bassgitar
Carlos Alomar – gitarerAndre medvirkende
Chuck Hammer – gitar/synthesizer på «Ashes to Ashes» og «Teenage Wildlife»
Robert Fripp – gitar på «Fashion», «It's No Game», «Scary Monsters (and Super Creeps)», «Kingdom Come», «Up the Hill Backwards» og «Teenage Wildlife»
Roy Bittan – piano på «Teenage Wildlife», «Ashes to Ashes» og «Up the Hill Backwards»
Andy Clark  – synthesizer på «Fashion», «Scream Like a Baby», «Ashes to Ashes» og «Because You're Young»
Pete Townshend – gitar på «Because You're Young»
Tony Visconti – akustisk gitar på «Scary Monsters (and Super Creeps)» og «Up the Hill Backwards», bakgrunnsvokal
Lynn Maitland – bakgrunnsvokal
Chris Porter – bakgrunnsvokal
Michi Hirota – stemme på «It's No Game (No. 1)»


== Listeplasseringer ==
Album

Single


== Eksterne lenker ==
(en) Scary Monsters (And Super Creeps) på Discogs 
(en) Scary Monsters (And Super Creeps) på MusicBrainz 
(en) Scary Monsters (And Super Creeps) på Spotify 
(en) Scary Monsters (And Super Creeps) på Spotify 
(en) Scary Monsters (And Super Creeps) på AllMusic
Dag Bjerke

Dag Bjerke (født 15. oktober 1966) er en norsk lokalpolitiker fra Fremskrittspartiet. Han var ordfører i Enebakk kommune i Akershus fra 31. mars 2008 til 2011. Bjerke var varaordfører og overtok ordførervervet da hans forgjenger døde bare noen måneder inn i valgperioden. Etter å ha vært midlertidig ordfører ble partiene Høyre, Kristelig Folkeparti og Fremskrittspartiet som sammen har flertall i Enebakk enige om at han skulle fortsette ut perioden. Etter kommunevalget 2011 ble han igjen varaordfører i kommunen.


== Referanser ==


== Eksterne lenker ==
Dag Bjerke ny ordfører i Enebakk – NRK Østlandssendingen, mars 2008.
Dag Bjerke blir ordfører i Enebakk – Østlandets Blad, mars 2008.
Enebakk får FRP-ordfører – Romerikes Blad, mars 2008.
Candijay

Candijay er en kommune i provinsen Bohol på Filippinene. Ved folketellingen i 2015 hadde kommunen 29 475 innbyggere.


== Barangayer ==
Candijay er inndelt i 21 barangayer.


== Referanser ==


== Eksterne lenker ==
Offisielt nettsted 
(en) Candijay – kategori av bilder, video eller lyd på Commons 
2000 Philippine Census Information
Hans Peter Christian Møller

Hans Peter Christian Møller (født 2. november 1810 i Helsingør, død 18. oktober 1845 i Roma) var en dansk malakolog og inspektør for Nordgrønland.


== Referanser ==
Carmen (Bohol)

Carmen er en kommune i provinsen Bohol på Filippinene. Ved folketellingen i 2000 kom man til et befolkningstall på 40 713 i 7 379 husstander.


== Barangayer ==
Carmen er inndelt i 29 barangayer per 30. september 2019.


== Referanser ==


== Eksterne lenker ==
(en) Carmen, Bohol – kategori av bilder, video eller lyd på Commons 
2000 Philippine Census Information
Catigbian

Catigbian er en kommune i provinsen Bohol på Filippinene. Under folketellingen i 2000 kom man til et befolkningstall på 21 461 i 4 094 husstander.


== Barangayer ==
Catigbian er inndelt i 22 barangayer per 30. september 2019.


== Referanser ==


== Eksterne lenker ==
(en) Catigbian – kategori av bilder, video eller lyd på Commons 
2000 Philippine Census Information
Clarin (Bohol)

Clarin er en kommune i provinsen Bohol på Filippinene. Under folketellingen i 2000 kom man til et befolkningstall på 18 040 i 3 575 husstander.


== Barangayer ==
Clarin er inndelt i 24 barangayer per 30. september 2019.


== Referanser ==


== Eksterne lenker ==
(en) Clarin, Bohol – kategori av bilder, video eller lyd på Commons 
2000 Philippine Census Information
Corella

Corella er en kommune i provinsen Bohol på Filippinene. Under folketellingen i 2000 kom man til et befolkningstall på 6 048 i 1 263 husstander.


== Barangayer ==
Corella er inndelt i 8 barangayer per 30. september 2019.
Anislag
Canangca-an
Canapnapan
Cancatac
Pandol
Poblacion
Sambog
Tanday


== Referanser ==


== Eksterne lenker ==
(en) Corella, Bohol – kategori av bilder, video eller lyd på Commons 
(en) Corella, Bohol – galleri av bilder, video eller lyd på Commons 
2000 Philippine Census Information
Cortes (Bohol)

Cortes er en kommune i provinsen Bohol på Filippinene. Under folketellingen i 2000 kom man til et befolkningstall på 12 702 i 2 547 husstander.


== Barangayer ==
Cortes er inndelt i 14 barangayer per 30. september 2019.
De la Paz
Fatima
Loreto
Lourdes
Malayo Norte
Malayo Sur
Montserrat
New Lourdes
Patrocinio
Poblacion
Rosario
Salvador
San Roque
Upper de la Paz


== Referanser ==


== Eksterne lenker ==
(en) Cortes, Bohol – kategori av bilder, video eller lyd på Commons 
2000 Philippine Census Information
Ospehalvspinner

Ospehalvspinner (Tethea or) er en sommerfugl som tilhører familien halvspinnere (Drepanidae). Denne arten, som virker kjedelig grå men likevel kan oppvise stor variasjon i fargen, er nokså vanlig nord til Nordland.


== Utseende ==
En middels stor (vingespenn 35 – 40 mm), grå spinner, av kroppsbygning litt spinklere enn slektningen øyehalvspinner (Tethea ocularis), som den eller ligner. Antennene er trådformede. Kroppen er middels kraftig, kledt med grå hår. Forvingen er avlang, grålig på farge med flere mer eller mindre tydelige tverrbånd. Den varierer mye i mønsteret, noen ganger kan den være nesten ensfarget grå, andre ganger er vingens midtparti markert mørkere enn resten. Den kan også ha en to-delt, hvit flekk i midten av vinge, men denne danner ikke noe tydelig "XO" eller "80", som hos øyehalvspinneren. 
Bakvingen er brunlig hvit.


== Levevis ==
Ospehalvspinneren lever i løvskog, skogkanter og andre steder der det vokser osp (Populus tremula), som er larvenes næringsplante. De voksne spinnerne flyr om natten i mai – juli. 


== Utbredelse ==
Ospehalvspinneren finnes i Europa og videre østover til Øst-Sibir. I Norge er den relativt vanlig nord til den sørlige delen av Nordland.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) ospehalvspinner i Global Biodiversity Information Facility 
(no) ospehalvspinner hos Artsdatabanken 
(sv) ospehalvspinner hos Dyntaxa 
(en) ospehalvspinner hos Fauna Europaea 
(en) ospehalvspinner hos NCBI 
(en) Kategori:Tethea or – bilder, video eller lyd på Wikimedia Commons 
(en) Tethea or – galleri av bilder, video eller lyd på Wikimedia Commons 
Tethea or – detaljert informasjon på Wikispecies
Dagohoy

Dagohoy er en kommune i provinsen Bohol på Filippinene. Ved folketellingen i 2015 hadde kommunen 19 158 innbyggere.


== Barangayer ==
Dagohoy er inndelt i 15 barangayer per 30. september 2019.
Babag
Can-oling
Candelaria
Estaca
Cagawasan
Cagawitan
Caluasan
La Esperanza
Mahayag
Malitbog
Poblacion
San Miguel
San Vicente
Santa Cruz
Villa Aurora


== Referanser ==


== Eksterne lenker ==
2000 Philippine Census Information
Danao (Bohol)

Danao er en kommune i provinsen Bohol på Filippinene. Under folketellingen i 2000 kom man til et befolkningstall på 17 265 i 2 958 husstander.


== Barangayer ==
Danao er inndelt i 17 barangayer per 30. september 2019.


== Referanser ==


== Eksterne lenker ==
(en) Danao, Bohol – kategori av bilder, video eller lyd på Commons 
2000 Philippine Census Information
Stora Sjöfallets nasjonalpark

Stora Sjöfallet (lulesamisk: Stuor Muorkke) er en nasjonalpark i Gällivare kommune i Lappland i Sverige. Den ble opprettet i 1909. Den grenser mot Sarek nasjonalpark i vest og i øst mot naturreservatet Sjaunja. Den regulerte sjøen Akkajaure strekker seg gjennom det meste av området. Fossen Stora Sjöfallet, som en gang ble ansett som en av de flotteste i Europa, men som i dag bare unntaksvis har stor vannføring, ligger i nærheten av Vietas nedenfor Akkajaures utløp i sør. Fossen var hovedgrunnen til at området ble avsatt som nasjonalpark i 1909.
I sammenheng med byggingen av Suorvadammen ble det anlagt en vei som strekker seg gjennom store deler av nasjonalparken. Det er også inngrep som grusbanker, kraftledninger og et vindkraftverk ved Suorvadammen. På grunn av disse og andre inngrep har det blitt stilt spørsmål ved statusen som nasjonalpark, selv om de mest berørte områdene i parkens sentrale del ikke lenger inngår i nasjonalparken. I vest ligger det store Áhkkámassivet og i nord den lange fjellkjeden Kallaktjåkkå som grenser mot Teusadalen.


== Referanser ==


== Eksterne lenker ==
(en) Stora Sjöfallet National Park – kategori av bilder, video eller lyd på Commons 
Naturvårdsverket – Stora Sjöfallet nasjonalpark
Dauis

Dauis er en kommune i provinsen Bohol på Filippinene. Under folketellingen i 2000 kom man til et befolkningstall på 26 415 i 2 669 husstander.


== Barangayer ==
Dauis er inndelt i 12 barangayer per 30. september 2019.
Biking
Bingag
San Isidro (Canlongon)
Catarman
Dao
Mayacabac
Poblacion
Songculan
Tabalong
Tinago
Totolan
Mariveles


== Referanser ==


== Eksterne lenker ==
(en) Dauis – kategori av bilder, video eller lyd på Commons 
2000 Philippine Census Information
Bøkesigdvinge

Bøkesigdvinge (Watsonalla cultraria) er en sommerfugl som tilhører familien halvspinnere (Drepanidae). Den er funnet noen få ganger i Norge de siste årene.


== Utseende ==
En temmelig liten (vingespenn 21 – 33 mm), spinkel, brungul sommerfugl. Forvingen er svakt sigdformet- Kroppen er ganske slank, antennene er fjærformede hos hannen og trådformede hos hunnen, rundt halvparten så lange som forvingen. Denne er brungul, med et bredt, mørkere tverrbånd rundt midten, dette er bredest ved fremkanten og har gjerne en liten, mørk flekk. Bakvingen er lyst brungul med et, ofte ufullstendig, mørkere tverrbånd.


== Levevis ==
Denne arten er knyttet til bøk (Fagus sylvatica) og finnes i bøkeskoger og edelløvskoger med innslag av bøk. Den har to generasjoner hver sommer, i mai – juni og i juli – august. De voksne sommerfuglene flyr om natten.


== Utbredelse ==
Bøkesigdvingen forekommer bare i Europa. I Norge ble den første gang registrert i 1989, den er senere funnet noen få steder fra Rygge og Moss vestover til Grimstad. Videre spredning av denne arten i Norge kan bli begrenset av forekomsten av bøkeskog.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) bøkesigdvinge i Encyclopedia of Life 
(en) bøkesigdvinge i Global Biodiversity Information Facility 
(no) bøkesigdvinge hos Artsdatabanken 
(sv) bøkesigdvinge hos Dyntaxa 
(en) bøkesigdvinge hos Fauna Europaea 
(en) bøkesigdvinge hos NCBI 
(en) Kategori:Watsonalla cultraria – bilder, video eller lyd på Wikimedia Commons 
(en) Watsonalla cultraria – galleri av bilder, video eller lyd på Wikimedia Commons
Dimiao

Dimiao er en kommune i provinsen Bohol på Filippinene. Under folketellingen i 2000 kom man til et befolkningstall på 14 151 i 2 708 husstander.


== Barangayer ==
Dimiao er inndelt i 35 barangayer per 30. september 2019.


== Referanser ==


== Eksterne lenker ==
(en) Dimiao – kategori av bilder, video eller lyd på Commons 
2000 Philippine Census Information
Duero (Bohol)

Duero er en kommune i provinsen Bohol på Filippinene. Under folketellingen i 2000 kom man til et befolkningstall på 16 485 i 3 245 husstander.


== Barangayer ==
Duero er inndelt i 21 barangayer per 30. september 2019.


== Referanser ==


== Eksterne lenker ==
2000 Philippine Census Information
Bjørkehalvspinner

Bjørkehalvspinner (Tetheella fluctuosa) er en sommerfugl som tilhører familien halvspinnere (Drepanidae). Denne grå arten er forholdsvis vanlig i det sørligste Norge.


== Utseende ==
En middelsstor (vingespenn 34 – 40 mm), ganske spinkelt bygd, grå spinner med sterkt varierende vingemønster. Antennene er trådformede. Forvingen er nokså smal, avrundet trekantet, lys grå med varierende, lyse og mørke, siksak-tverrbånd, noen ganger nesten ensfarget grå. Den ligner ospehalvspinner (Tethea or), men kroppen er betydelig spinklere enn hos denne. Bakvingen er hvit med grå ytterkant.


== Levevis ==
Bjørkehalvspinneren lever i løv- og blandingsskog med bjørk (Betula spp.), som er larvenes næringsplante. De voksne spinnerne flyr om natten i juni – juli.


== Utbredelse ==
Bjørkehalvspinneren finnes bare i Mellom- og Nord-Europa. I Norge er den forholdsvis vanlig på Øst- og Sørlandet, og forekommer også i Hardanger.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) bjørkehalvspinner i Encyclopedia of Life 
(en) bjørkehalvspinner i Global Biodiversity Information Facility 
(no) bjørkehalvspinner hos Artsdatabanken 
(sv) bjørkehalvspinner hos Dyntaxa 
(en) bjørkehalvspinner hos Fauna Europaea 
(en) bjørkehalvspinner hos NCBI 
(en) Kategori:Tetheella fluctuosa – bilder, video eller lyd på Wikimedia Commons 
Tetheella fluctuosa – detaljert informasjon på Wikispecies
Latifa Essarokh

Latifa Essarokh (født 11. desember 1973) er en fransk mellomdistanseløper. Frem til 1996 representerte hun fødelandet sitt Marokko. I 2003 ble hun fransk mester på 1500 meter. Dette er også den distansen hun har gjort det best på, med en personlig rekord på 4.00,50. Essarokh ble i  2006 utestengt i to år for bruk av stanozolol.


== Referanser ==


== Eksterne lenker ==
(en) Latifa Essarokh – Olympedia 
(en) Latifa Essarokh – Sports-Reference (OL-resultater – arkivert) 
(en) Latifa Essarokh – World Athletics 
(fr) Latifa Essarokh – Fédération française d athlétisme 
(en) Latifa Essarokh – Track and Field Statistics
Punkthalvspinner

Punkthalvspinner (Ochropacha duplaris) er en sommerfugl som tilhører familien halvspinnere (Drepanidae). Denne grå arten forekommer over det meste av Norge. Den kan skilles fra de andre grå halvspinnerne på at den har to små, svarte flekker i forvingen som ligner et :-tegn.


== Utseende ==
En middelsstor (vingespenn 30 – 35 mm), slank, grå spinner. Antennene er trådformede. Forvingen er avrundet trekantet, forholdsvis smal, grå, med diffuse, lyse tverrstriper som noen ganger er nesten usynlige, litt utenfor midten med to små, runde, svarte flekker. Bakvingen er silkeaktig hvit, litt mørkere langs ytterkanten. Larven er lang og tynn, blek og litt gjennomsiktig.


== Levevis ==
Punkthalvspinneren lever i løvskog og på steder med buskvegetasjon. Larvene lever på or (Alnus spp.) og bjørk (Betula spp.). De voksne sommerfuglene flyr om natten i juni – august og kommer gjerne til lys.


== Utbredelse ==
Punkthalvspinneren finnes i Mellom- og Nord-Europa og videre østover til Japan. I Norge er den vanlig nord til Troms.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) punkthalvspinner i Global Biodiversity Information Facility 
(no) punkthalvspinner hos Artsdatabanken 
(sv) punkthalvspinner hos Dyntaxa 
(en) punkthalvspinner hos Fauna Europaea 
(en) punkthalvspinner hos NCBI 
(en) Kategori:Ochropacha duplaris – bilder, video eller lyd på Wikimedia Commons 
Ochropacha duplaris – detaljert informasjon på Wikispecies
Rayners Lane undergrunnsstasjon

Rayners Lane undergrunnsstasjon er en stasjon i Londons undergrunnsbane. Den betjenes av Metropolitan- og Piccadilly-linjene, og ligger i et boligområde fra 1930-tallet kjent som Harrow Garden Village. Vestover mot Uxbridge deler de to undergrunnslinjene spor, mens traseen splittes rett øst for stasjonen. Piccadilly-tog fra det sentrale London snur som regel ved Rayners Lane utenom rushtiden.


== Eksterne lenker ==
Rayners Lane Underground Station Transport for London (Engelsk)
Carambole (bok)

Carambole er en kriminalroman av den svenske forfatteren Håkan Nesser. Boka ble utgitt første gang i 1999, og er den syvende boka i serien om politiet i den fiktive byen Maardam. Boka er oversatt til norsk på forlaget Gyldendal. Carambole fikk Glassnøkkelen for beste skandinaviske kriminalroman i 1999. Boka er også blitt filmet.


== Handling ==
En ung gutt blir en sen novemberkveld påkjørt og drept av en beruset bilist. Gjerningsmannen stikker av fra åstedet og lever i troen på at han ikke vil bli avslørt som guttens drapsmann, helt til han mottar et brev som gjør det klart at han ikke var alene da ugjerningen fant sted. Brevskriveren presser mannen for en betydelig sum penger for å tie. Under overleveringen går derimot ikke ting som planlagt, og Erich Van Veeteren – den pensjonerte etterforskeren Van Veeterens sønn – blir drept. Dette gjør at Van Veeteren bestemmer seg for å medvirke under etterforskningen, og saker selv Van Veeteren ikke hadde kjennskap til om sønn sin avdekkes.
Buelampe

En buelampe er en elektrisk lyskilde hvor lyset frembringes ved hjelp av en kontrollert lysbue. Buelamper ble mye brukt i elektrisitetens barndom. I nyere tid er xenon-lys eller High-intensity discharge (HID) lamper standard i nyere biler. HID-pærer lager lys ved å danne en lysbue mellom to elektroder. Inne i pæra er det en gass (xenongass til bilbruk) og metallsalter. En ballast starter lampen ved å sende inn opptil 23 000 volt som danner en lysbue i gassen i pæra. Dette øker temperaturen og metallet fordamper som danner plasma. 
Fordelen med en buelampe er effektiviteten (mye lys pr watt) og at lyset holder en høy temperatur (normalt mellom 4300 Kelvin og 8000 Kelvin).
Winglet

Winglets er navnet på de oppovergående, aerodynamiske finnene, som sitter på enden av hovedvingen på enkelte moderne passasjerfly og seilfly. Man designer vingene med winglets for å få en bedre ytelse (for eksempel drivstofføkonomi), da de gir mere aerodynamisk løft til den ytterste delen av vingen, i tillegg til at de hjelper til å redusere luftmotstanden ved å redusere virvelstrømmer av luft bak den ytterste delen av vingen. Fabrikantene hevder at winglets reduserer drivstoff forbruket med inntil 4% for lengre flyvninger. På korte flyvninger vil vingenes økte vekt medføre en lavere gevinst.


== Typer ==
Man deler normalt winglets inn i tre hovedtyper: 

Blended winglets som er en forlengelse av vingens form.
Raked wingtips som er en winglet som horisontalt gir vingetippen større areal og mindre «drag».
Wingtip fences som er en vertikal winglettype som rekker like mye opp på både over og undersiden av vingen. Brukes hos blant annet Airbus.


== Utbredte flytyper med markante winglets ==
Boeing 737-700/800/900/900ER
Boeing 747-400
Boeing 757 (ettermontert)
Airbus A320
Airbus A330/340
McDonnell Douglas MD-11
Embraer EMB 170/190
Tupolev Tu-204
Iljusjin Il-96


== Blended winglets i praksis ==
Reduksjonen i drivstofforbruk og CO2-utslipp er beregnet til mellom 2,5 % for Boeing 737-800 og 4,4 % for 767-300ER. Virkningen skal være størst når flyene holder marsjfart.  Winglets hevdes å gi mindre støy, og at støysonene ved flyplassene kan redusere med opptil 6,5 % ved avgang. Støymålinger viser at resultatet på ingen måte er entydig, og at 737-800 både med og uten winglets støyer mer enn den jevnstore Airbus A320. Både gamle og nye fly kan utstyres med winglets.


== Referanser ==